沙田大埔公路因工程改道 1司機疑睇錯路牌 3車跟隊釀4車逆線行
2024年04月11日 04:28
東網電視
更多新聞短片
其中三輛逆線行車輛。
沙田兩日前凌晨有4車逆線行駛。網上瘋傳一段長36秒的車Cam片,顯示日期在本周二(9日)凌晨近5時,一輛汽車沿大埔公路沙田段往火炭方向中線行駛,當駛至沙田火車站對開時,赫見迎頭有兩車疑行錯路,由沙田鄉事會路逆線轉落大埔公路,再駛出快線,拍片車輛司機立即扭左軚閃避;尾隨兩車後再有一輛市區的士及另一車「跟隊」逆線駛落大埔公路,司機見狀收慢車速停車避免發生交通意外。其後,拍片者車內有人稱「點解逆線啊,喂?」,另一人回應「行錯路,癡X線」,更嘻笑指「白癡仔,行錯路」,影片於此結束。至於該四輛逆線行駛車輛的司機駛至何處才「知衰」掉頭,就不得而知。
有網民睇片後質疑行錯路司機「全部都盲? 冇人睇地線,冇人睇路牌?」、「改路改到咁,一個盲毛帶頭後面又跟住」、「笑死我,想睇埋後cam」,亦有人稱「最想知佢哋係邊度出返去」、另有網民指上址「改路指示不清晰,害死人!」,又有人笑謔「這是凌晨四點飛車黨?」。
翻查資料,為配合大埔公路(沙田段)道路擴闊及加建隔音屏障工程,本月9日凌晨1時至上午5時實施臨時交通安排。當中大埔公路-沙田段(南行)前往城門隧道公路及青沙公路的受影響,車輛將改經沙田路(東行) 、源禾路(南行)及沙田鄉事會路(西行);及沿火炭路及源禾路(北行)前往大埔公路-沙田段(南行)的受影響車輛須改經源禾路(南行)及沙田鄉事會路(西行)。